
	OSNOVNA ŠKOLA “12.DECEMBAR” SJENICA

	 Nastavni predmet:
	   Matematika

	 Razred:
	   VI

	 Datum realizacije:
	   26.12.2025. godine

	Redni broj časa
	   66.

	Nastavna jedinica
	Ispravka drugog pismenog zadatka

	Vrsta (tip) časa
	Sistematizacija

	Oblici rada
	Individualni, frontalni

	Nastavne metode
	Dijaloška

	Nastavna sredstva
	Kreda (flomasteri), tabla, listići sa zadacima

	Cilj
	Vrednovanje stepena usvojenih nastavnih sadržaja

	Ishodi
	Učenik će biti u stanju da:
· pročita, zapiše, uporedi i predstavi na brojevnoj pravoj racionalne brojeve u obliku razlomka i u decimalnom zapisu;
· odredi suprotan broj i apsolutnu vrednost racionalnog broja;
· izračuna vrednost jednostavnijeg brojevnog izraza i reši jednostavnu linearnu jednačinu i nejednačinu u skupu racionalnih brojeva;
· reši jednostavan problem iz svakodnevnog života koristeći brojevni izraz, linearnu jednačinu ili nejednačinu u skupu racionalnih brojeva.

	Obrazovni standardi
	MA.1.1.2; MA.1.1.3; MA.2.1.1; MA.1.1.4; MA.3.1.1; MA.1.2.1; MA.3.2.1; MA.2.2.5.

	Aktivnosti nastavnika
	Nastavnik obaveštava učenike o ostvarenim rezultatima na drugom pismenom zadatku, upoznaje učenike sa načinom bodovanja zadataka i skalom ocena. Ističe najčešće greške koje su učenici pravili prilikom izrade zadataka i održava disciplinu na času.

	Aktivnosti učenika
	Učenici na času uočavaju greške koje su pravili prilikom izrade zadataka, ponovo rešavaju zadatke koje nisu uspešno rešili.

	Međupredmetne kompetencije
	Učenik razvija:
· kompetencije za celoživotno učenje;
· komunikaciju.

	Ključni pojmovi
	




MOGUĆI TOK ČASA


	Literatura za nastavnike
	

	Literatura za učenike
	

	Korelacija
	





 	Uvodni deo časa (5 minuta)
Upoznajemo učenike sa rezultatima provere znanja putem drugog pismenog zadatka. Iznosimo način bodovanja rešenja zadataka i skalu ocenjivanja.

 	Glavni deo časa (35 minuta)
Analiziramo zadatke, delimo tablu na dva dela i paralelno izvodimo ispred table po dva učenika (iz svake grupe po jednog). Za zadatke srednjeg i naprednog nivoa iz  obe grupe biramo po jednog učenika koji je tačno uradio zadatak; izabrani učenik objašnjava svoj rad i odgovara na pitanja ostalih učenika. Za zadatke osnovnog nivoa, pa čak i neke srednjeg nivoa, izvodimo učenike koji nisu tačno uradili zadatak, a ostavili su utisak na prethodnim časovima da mogu da rešavaju zadatke te težine (tog nivoa), kako bi otklonili eventualne nejasnoće. Učenici rešavaju netačne zadatke u vežbankama, eventualno uz našu pomoć. Diskutujemo o razlozima za pravljenje greške (grešaka), kao i o tome koje su greške najčešće, kako ih učenici ne bi ponavljali u budućnosti.

 	Završni deo časa (5 minuta)
Zapažanja nastavnika i davanje sugestija kako prevazići određene probleme.

